Tarybos reglamentas (EB, EAPB, Euratomas) Nr. 2778/98
1998 m. gruodžio 17 d.
iš dalies keičiantis Reglamentą Nr. 422/67/EEB, Nr. 5/67/Euratomas, nustatantį Komisijos Pirmininko ir narių, Tiesingumo Teismo Pirmininko, teisėjų, generalinių advokatų ir sekretoriaus bei Pirmosios instancijos teismo Pirmininko, narių ir sekretoriaus tarnybines pajamas
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 154 ir 168a straipsnius bei 188b straipsnio 8 dalį,
atsižvelgdama į Europos anglių ir plieno bendrijos steigimo sutartį, ypač į jos 29 ir 32d straipsnius bei 45b straipsnio 8 dalį,
atsižvelgdama į Europos atominės energijos bendrijos steigimo sutartį, ypač į jos 123 ir 140a straipsnius bei 160b straipsnio 8 dalį,
atsižvelgdama į 1977 m. spalio 18 d. Tarybos reglamentą (EEB, Euratomas, EAPB) Nr. 2290/77, nustatantį Audito Rūmų narių tarnybines pajamas [1],
kadangi Komisijos Pirmininko ir narių, Teisingumo Teismo Pirmininko, teisėjų, generalinių advokatų ir sekretoriaus, Pirmosios instancijos teismo Pirmininko, narių ir sekretoriaus bei Audito Rūmų narių tarnybines pajamas turi nustatyti Taryba;
kadangi patvirtinusių eurą valstybių narių valiuta nuo 1999 m. sausio 1 d. bus euras [2]; kadangi piniginis vienetas yra euras; kadangi vienas euras bus dalijamas į vieną šimtą centų; kadangi pereinamuoju laikotarpiu euras taip pat bus dalijamas į nacionalinių valiutų vienetus [3];
kadangi Reglamentas Nr. 422/67/EEB, Nr. 5/67/Euratomas [4] ir Reglamentas (EEB, Euratomas, EAPB) Nr. 2290/77 [5] nustato Komisijos Pirmininko ir narių, Teisingumo Teismo Pirmininko, teisėjų, generalinių advokatų ir sekretoriaus, Pirmosios instancijos teismo Pirmininko, narių ir sekretoriaus bei Audito Rūmų narių bazinį atlyginimą, siejamą su A1 lygio paskutinės pakopos pareigūno baziniu atlyginimu;
kadangi, remiantis 1998 m. lapkričio 12 d. Tarybos reglamentu (EB, EAPB, Euratomas) Nr. 2458/98, iš dalies keičiančiu Reglamentą (EEB, Euratomas, EAPB) Nr. 259/68, nustatantį Europos Bendrijų pareigūnų tarnybos nuostatus ir kitų tarnautojų įdarbinimo sąlygas [6], nuo 1999 m. sausio 1 d. A1 lygio pareigūno bazinis atlyginimas bus nurodomas eurais;
kadangi todėl reikėtų iš dalies pakeisti Reglamentą Nr. 422/67/EEB, Nr. 5/67/Euratomas taip, kad reprezentacinės ir specialios pareiginės išmokos, kurios šiuo metu yra nurodytos Belgijos frankais, nuo 1999 m. sausio 1 d. būtų nurodomos eurais,
PRIĖMĖ ŠĮ REGLAMENTĄ:
1 straipsnis
Reglamente Nr. 422/67/EEB, Nr. 5/67/Euratomas žodžiai "Belgijos frankai" pakeičiami žodžiu "eurai", o sumos, nurodytos Belgijos frankais, pakeičiamos lygiavertėmis sumomis eurais, taikant Tarybos nustatytą perskaičiavimo kursą.
Taikomos Reglamente (EB) Nr. 1103/97 nustatytos sumos apvalinimo taisyklės.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1999 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 17 d.